Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 699

4. VEGYSZEREK Desztillált vagy ionmentes víz. 4.1. Joulie-féle lúgos ammónium citrát oldat Ez az oldat 400 g citromsavat és 153 g NH3-at tartalmaz literenként. Szabad ammóniumtartalma kb. 55 g/liter. A alább megadott módszerek egyikével készíthetõ: 2003/49. szám 4.1.1. Egy literes kalibrált lombikban oldjunk fel 400 g citromsavat (C6H8O7.H2O) kb. 600 ml ammónia oldatban (d20 = 0,925 g/ml, vagyis 200 g/1 NH3). A citromsavat 50—80 g-os mennyiségekben folyamatosan adagoljuk, miközben a hõmérsékletet 50 ˚C alatt tartjuk. A térfogatot ammóniaoldattal 1 l-re egészítjük ki. 4.1.2. Oldjunk fel 1 literes kalibrált lombikban 432 g diammónium-citrátot (C6H14N2O7) 300 ml vízben. Adjunk hozzá 440 ml ammónia oldatot (d20 = 0,925 g/ml). A térfogatot vízzel 1 l-re egészítjük ki. Megjegyzés: Az összes ammóniatartalom ellenõrzése: Vegyünk a citrát oldatból egy 10 ml-es mintát, és vigyük 250 ml-es mérõlombikba. Töltsük jelig desztillált vízzel. Határozzuk meg az így kapott oldat 25 ml-ének ammónia nitrogén tartalmát a C/1. módszer szerint. 1 ml 0,5 mol/l H2SO4 0,008516 g NH3-nak felel meg. Ilyen körülmények között a reagenst akkor lehet megfelelõnek tekinteni, ha a titrálásnál fogyott ml-ek száma 17,7 és 18 ml között van. Ha ez nem teljesül, akkor adjunk az oldathoz annyiszor 4, 25 ml ammóniát (d20 = 0,925 g/ml) ahányszor 0,1 ml-rel 18 ml alá esik a fentiek szerint fogyott ml-ek száma. 4.2. Porított 8-hidroxikinolin (oxin)

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes